MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK
…../2013.(……)
önkormányzati rendelete
a közigazgatási hatósági eljárásban az elektronikus ügyintézésről
Martfű Város Önkormányzatának Képviselő-testülete Magyarország Alaptörvénye 32. cikk. (1) bekezdésének a.) pontjában biztosított feladatkörében eljárva, az adózás rendjéről szóló 2003. éci XCII. törvény 175. § (24) bekezdésében foglalt felhatalmazás alapján a következőket rendeli: 
1. § E rendelet hatálya a közigazgatási hatósági eljárás során Martfű Város Önkormányzata és szervei hatáskörébe és illetékességébe tartozó közigazgatási hatósági eljárásokra terjed ki.
2. § (1) A közigazgatási hatósági eljárás során az ügyek elektronikus úton a (2) bekezdésben foglalt kivétellel, valamint ha magasabb szintű jogszabály ettől eltérően nem rendelkezik, nem intézhetőek.
(2) Elektronikusan is teljesíthető a Martfűi Polgármesteri Hivatal Pénzügyi és Adóügyi Irodájához Martfű Város Önkormányzatának honlapján (www.martfu.hu) közzétett módon 
a) Iparűzési adónemet illetően
	aa) bejelentkezés, változás-bejelentés állandó illetve ideiglenes tevékenység esetén
	ab) adóbevallás állandó jellegű iparűzési tevékenységről
	ac) adóbevallás ideiglenes jellegű iparűzési tevékenységről
	ad) adóelőleg kiegészítésről (feltöltésről) szóló bevallás
b) Idegenforgalmi adónemet illetően
	ba) bejelentkezés, változás-bejelentés
	bb) adóbevallás
c) Hatósági igazolás adótartozásról (adóigazolás) igénylése.
3.§ (1) E rendelet kihirdetését követő napon lép hatályba.
(2) Martfű Város Önkormányzata Képviselő-testületének a közigazgatási hatósági eljárásban az elektronikus ügyintézésről szóló 22/2005./X.07./ rendelete hatályát veszti.

Dr Kiss Edit									Szász Éva
polgármester									jegyző
Indoklás
Martfű Város Önkormányzata Képviselő-testületének a közigazgatási hatósági eljárásban az elektronikus ügyintézésről szóló …./2013.(…..) ö. rendeletéhez

Martfű Város Önkormányzata Képviselő-testületének a közigazgatási hatósági eljárásban az elektronikus ügyintézésről szóló 22/2005./X.07./ rendelete tartalmazza az elektronikus úton is intézhető hatósági ügyek körét. A közigazgatási rendszer átalakítása, valamint a rendelet megalkotása óta eltelt időszak jogszabályi változásaira tekintettel e rendelet hatályon kívül helyezése szükséges. 
Ugyanakkor az adózás rendjéről szóló 2003. évi XCII. törvény 175. § (24) bekezdésében foglalt felhatalmazás lehetőséget ad arra, hogy az önkormányzati adóhatósághoz elektronikusan is lehet teljesíteni a bejelentést, bevallást, adatszolgáltatást, ha az önkormányzat rendelete így rendelkezik.
Tekintettel arra, hogy mindezek lehetővé tételére önkormányzati adóhatóságunk rendelkezik a megfelelő feltételekkel, így azt a rendeletben rögzítenünk kell.

1. §-hoz
A rendelet hatályát tartalmazza.
2. §-hoz 
E § kizárja az elektronikus ügyintézést a közigazgatási hatósági eljárásban egyes adóhatósági ügycsoportok kivételével. Ezen ügycsoportokat a 2. § (2) bekezdése tartalmazza.
3. § hoz 
E § a záró rendelkezéseket tartalmazza.


Előzetes hatásvizsgálat
Martfű Város Önkormányzata Képviselő-testületének a közigazgatási hatósági eljárásban az elektronikus ügyintézésről szóló
…../2013.(…….) ö. rendeletéhez
A rendelet-tervezet címe:
a közigazgatási hatósági eljárásban az elektronikus ügyintézésről
1.) Társadalmi-gazdasági hatása:
     A helyi rendelet elavult szabályokat tartalmaz, így hatályon kívül helyezése és új rendelet alkotása  indokolt. 

2.) Költségvetési hatása: nincs

3.) Környezeti, egészségi következményei: nincs 
4.) Adminisztratív terheket befolyásoló hatása: nincs
5.) A rendelet megalkotásának szükségessége: A magasabb szintű jogszabályokhoz illeszkedő helyi szabályozást kell kialakítani.

6.) A rendelet megalkotásának elmaradása esetén várható következmények: 
Az elavult szabályozás hatályban tartása jogbizonytalanságot okoz.

7.) A rendelet alkalmazásához szükséges feltételek:
A rendelet alkalmazásához a személyi, szervezeti, tárgyi, pénzügyi feltétel rendelkezésre áll.



